जतिसुकै सावधानी अपनाए पनि छोटो दूरी तय गर्ने चालक भन्दा लामो यात्रा तय गर्ने ड्राइभरले हाँकेको सवारी साधन दुर्घटनामा पर्ने सम्भावना अत्यधिक हुन्छ। सधैँ गाडी हाँकिरहनुपर्ने भएकाले पेशेवर ड्राइभरको गाडी क्षतिमा पर्ने जोखिम धेरै हुन्छ। त्यसको मतलव थोरै समय गाडी हाँक्दा एक्सिडेन्ट नहुने होइन तर सम्भाव्यता कम हुन्छ। समान सावधानी अपनाएको अवस्थामा छोटो दूरीको चालकको गाडी दुर्घटनामा पर्‍यो भने त्यसलाई खराब भाग्यभन्दा अन्यथा के भन्ने? जसरी सावधानी अपनाउँदा, गाडीलाई दुरुस्त राख्दा, बाटो नियमित मर्मत गर्दा सवारी दुर्घटना न्यून गर्न सकिन्छ त्यसैगरी खानपान तथा वातावरणीय परेजले क्यान्सरलाई केही नियन्त्रित गर्न भने अवश्य सकिन्छ तर त्यसले कति भूमिका खेल्छ, त्यो भने आफ्नै ठाउँमा छ।
